### Beslutningstema

Nils Lauridsen, Dansk Folkeparti har fremsendt dette punkt til dagsordenen.

### Sagsfremstilling

Nils Lauridsen, Dansk Folkeparti har fremsendt denne tekst:

I [adresse] er boligområdet nord for [adresse] under stort pres fra boliger, der anvendes som fritidshuse. Dette udvander områdets karakter som parcelhuskvarter, og virker hindrende for naboskabet og foreningslivet i byen.

[adresse] er ligeledes under pres, hvor byens boliger i stigende grad ligeledes anvendt som ferieboliger, hvor blandt andet et antal af områdets forhenværende erhvervsbygninger er blevet omdannet til store ferieboliger for +20 gæster.

Disse faktiske forhold er ikke nogle jeg selv har fundet på, men de stammer derimod fra Tønder kommune selv.

Disse oplysninger har jeg fundet på [adresse] hjemmeside, under igangværende høringer, og er udarbejdet tilbage i slutningen af 2021.

Denne sag er selvfølgelig også påvirket af det, som vi er vidende til i den såkaldte ”[adresse] sag”.

[adresse] sagen vil sikkert beskæftige os i lang tid endnu, desværre.

Derfor synes jeg, at vi med denne sag kan sikre, vi ikke igen kommer til at stå i en så ubehagelig situation, hvor ingen af os får noget at vide, før uheldet er sket.

Samtidig kan vi på denne måde gøre [adresse] og boligområdet nord for [adresse] i [adresse] attraktiv for bosætning, hvorfor jeg foreslår, at de to områder bliver omfattet af bopælspligt uden mulighed for flexbolig

Dermed minimeres ”skiftende naboer” i form at feriegæster, så der dannes grobund for gode naboskaber og foreningsliv.

Der lægges derfor op til, at boligområderne omfattet af lokalplan nr. 212, 214, 227 og BPV 3 omfattes af bopælspligt, således at der ikke meddeles nye flexboligtilladelser.

Endvidere lægges der op til, at boliger beliggende indenfor byzone i [adresse] tillige omfattes af bopælspligt, således at der ikke meddeles nye flexboligtilladelser.

For begge områder skal gælde, at boliger, som lovligt har været anvendt som fritidsbolig i mere end 5 år betragtes som fortsat lovlige og kan således meddeles flexboligtilladelse til ejendommen.

Boliger, som derimod inden for de seneste 5 år er taget i brug som fritidsbolig kan meddeles en personlig flexboligtilladelse, som bortfalder ved ejerskifte.

### Indstilling Nils Lauridsen, Dansk Folkeparti indstiller,

|  |  |
| --- | --- |
| at | der ikke mere gives flexboligtilladelser til boliger beliggende indenfor lokalplan nr. 212, 214, 227 og BPV 3 i [adresse], samt boliger beliggende i byzone i [adresse], |
| at | flexboligtilladelser som er givet til boliger beliggende i de ovenfor nævnte områder indenfor de sidste fem år meddeles personlig, således at de bortfalder ved ejerskifte, |
| at | boliger beliggende i de ovenfor nævnte områder, som lovligt har været anvendt som fritidsbolig i mere end 5 år, betragtes som fortsat lovlige og kan således meddeles flexboligtilladelse til ejendommen. |

Beslutning fra Kommunalbestyrelsen, 30. maj 2024, pkt. 20:

Sagen sendes til behandling i Klima-, Vækst- og Udviklingsudvalget.

### Beslutning

Sagen indgår i foregående punkt 4.